Актуално: Маршрути мечта: Галисия – Mercedes-Benz Автобуси\nПрез дефилето на лозовите масиви.\nРибейра Сакра – Свещен бряг – се нарича един малък регион в Галисия. Тук реките Миньо и Сил са издълбали в планините дефилета, дълбоки до 500 метра. Истинско преживяване за пътуващите в туристическия автобус – и предизвикателство за водача и автомобила.\nТесни завои, стръмни склонове:\nПътуването в тясното дефиле на Сил в североизточната част на Испания изисква шофьорски умения, мощност на двигателя, както и добра техника на спирачките и ходовата част.\nТъмните облаци се сгъстяват, воали от мъгла се изкачват над стръмните склонове на дефилето и придават на и без това спиращия дъха пейзаж, който се открива пред пътуващите при първата им среща с каньона на Сил в най-крайната североизточна част на Иберийския полуостров, нотка драматизъм. Високите скални стени отляво и отдясно на речната долина се изкачват почти вертикално нагоре. И точно тези стръмни склонове принадлежат към най-старите винаро-лозарските региони в Испания. „Златото на Сил“ са наричали римляните лозята, които са засаждали тук върху миниатюрни, изградени с тежък труд на ръка тераси. И до днес галисийските винопроизводители засаждат тук популярното Amandi – и така привличат все повече посетители в този иначе по-скоро оскъден пейзаж.\nТуристическата автобусна фирма Автомобили Рико (Autos Rico) от разположения на около 150 километра на север Ла Коруня, редовно извозва гости до Рибейра Сакра, както галисийците наричат региона около реките Миньо и Сил. Дневен излет откъм брега с впечатляваща природа, спиращи дъха гледки и релаксиращо пътуване с лодка през тесни дефилета – и особени задачи за водача на туристическия автобус.\nЗа Ангел, нашия шофьор зад волана на едва няколкомесечния Mercedes-Benz Tourismo, пътуването и пристигането до градчето Монфорте де Лемос е толкова спокойно, колкото и за пътниците му. Но веднага след това тесните шосета изискват цялото му внимание. Пътят преминава през поля и пасбища, покрай малки стопанства, чието основно препитание е говедовъдството. Добре че на пътя тук няма много движение, защото идващите отсреща автомобили постоянно принуждават водача да шофира бавно и да отбива в десния край на пътното платно.\nНо истинското предизвикателство за автобуса и водача идва при последните седем километра надолу към брега на Сил. На кея там пътниците се прекачват на катамаран, за да се насладят от водата на гледката към стръмните склонове на дефилето на Сил и на 2000-годишните тераси с лозови масиви.\nПътната отсечката през Рибейра Сакра\n21,4 километра дължина\nДо 9 процента наклон надолу/нагоре\n403 метра надморска височина в продължение на 6,8 километра\nШосето става все по стръмно, а завоите все повече. LU-903 се спуска надолу от над 400 метра надморска височина, лъкатушейки през хълмовете с лозови масиви. Една пътна табела предупреждава: до девет процента наклон надолу. Само една ниска до коленете стена отделя автобуса от пропастта вдясно от шосето. Безкрайните завой са както тесни, така и непредвидими. Тъмните облаци и парцали влажна мъгла, които днес се изкачват над тераси от лозя, засилват драматизма на този странен пейзаж, докато автобусът ни се спуска завой след завой все по-надолу в падината. Шофьорът Ангел е пропътувал този маршрут много пъти. „Трябва точно да познаваш отсечката“, казва той. По тесните шосета и при завоите, които едва оставят достатъчно място за дългия 12,30 метра туристически автобус, трябва да можете да се доверите на уменията на водача, както и на техниката на спирачките и ходовата част на автобуса.\n„Mercedes-Benz Tourismo е като направен за тази отсечка“,\nобяснява Алфонсо Рико, собственик на Автомобили Рико (Autos Rico), който днес също е на борда. „Благодарение на новите асистиращи системи за водача и на превъзходната ходова част Tourismo 15 RHD предлага най-висока степен на безопасност и комфорт на шофиране". Освен това новия кокпит прави управлението на автомобила още по-лесно за водача. А двигателят OM 470 предлага с 335 кВт (456 к.с.) повече от достатъчно мощност, за да се справите уверено и със стръмните участъци нагоре от брега на реката към възвишенията на Рибейра Сакра.“\nСтръмно издигащи се нагоре лозови масиви от едната страна, почти вертикално спускащ се надолу терен от другата. Водачът няма време да хвърли дори поглед върху обаятелната природа. Цялата му концентрация е съсредоточена върху пътя. Но когато пристигнете долу на реката, спиращата дъха гледка към живописното дефиле компенсира предизвикателствата на изминатата отсечка – макар и да знаете, че обратният път през стръмните лозови хълмове с екстремни изкачвания и тесни завои няма да е по-малко труден от пътя надолу в долината.\nСпиращо дъха пътуване през дефилето.\nМаршрутът през Рибейра Сакра, испанската лозарска област в Галисия, в самия край на северозападната част на Испания.\nЗа фирмата Автомобили Рико С.Л. (Autos Rico S.L.).\nФирмата от Ла Коруня е основана през 1930 г. от дядото на Алфонсо Рико, Антонио Рико Гарсия. Днес фирмата има 39 служители на постоянен трудов договор и автопарк от 39 автобуса, от които 37 на марките Mercedes-Benz и Setra. Основната дейност е съсредоточена върху превозването на ученици и случаен туристически транспорт за фирми, сдружения и частни лица. Качеството, най-вече безопасността и комфорта на пътниците и водача, е от решаващо значение за управителя на фирмата Алфонсо Рико. Затова за него редовните обучения на шофьорите са необходимост която се разбира от самосебе си, също както и автобусите, които предлагат най-висока степен на безопасност и комфорт на возене и шофиране.


Трудно ли да бъдем екологични? | Образователни инструменти.\nКаталог Трудно ли да бъдем екологични?\nТрудно ли да бъдем екологични?\nДА БЪДЕМ ЕКОЛОГИЧНИ\nПредставям мой сценарий на екологична тема, който съм създала и реализирала успешно.\nЦЕЛ: Екология в действие.\n1.Среща с еко производители.\n2.Демонстрация на еко продукти.\n3.Провеждане на конкурс за изображение.\n4.Ревю на еко продукти.\n5.Обучение за правилно екологично съзнание с модел - "Аз участвам активно - Аз променям света".\n6.Организиране на изложба и базар на еко продукти.\nОрганизация: инициативата стана реална като подготовка за 2 месеца и медийно бе отразена на местно и национално ниво\nРЕЗУЛТАТ: Изградихме Клуб за изработка на еко сапуни и продавахме изработените сапуни благотворително.\nСценарий за провеждане на екологичен ден в училище под наслов\nДата:за Деня на Земята\nМясто: проявата може да е в двора на училището или класна стая\nЧас: по избор\nУчастници-гости: ECO BAGS BULGARIA и FREEN ЕКОЛОГИЧНИ САПУНИ\nСкъпи ученици, учители, уважаеми гости,\nДобре дошли в нашето училище........,\nНие сме зелено училище и през годините с различни инициативи сме доказали своята съпричастност към екологичните проблеми, които са важни за съществуването на планетата Земя. Днес по един нестандартен начин ще се опитаме отново да покажем, че не сме безразлични...\nПозволете ми да приветствам от името на всички специалните ни гости днес Еко бегс България и фирма Фрийн!\nКакво посочват фактите :\nВ почти една четвърт от света найлоновите торбички са или напълно забранени или употребата им е ограничена. Един тон рециклирани торбички спестява енергия, равняваща се на 11 барела петрол.\nПрез 2014 г. продуктовите такси, събрани за потреблението на полиетиленовите торбички в Европа, се равняват на 10 милиона евро.\nПрез 2014 г. по време на почистване на крайбрежни райони по света са събрани повече от 354,000 найлонови торбички.\nВ Ирландия употребата им за последните 10 години е намаляла с 90% в резултат от въвеждането на продуктова такса от 37 цента. В България екоминистерството въведе продуктова такса от 15 ст. за една найлонова торбичка, като тя ще расте всяка година - до 35 ст.\nКрайно време е всички потребители да променят закостенелите си навици на пазаруване с найлонови торбички.\nЗатова днес сме поканили фирма Еко бегс България, която да презентира своите еко чанти, с които можем ние да променим статистиката в нашата страна в употребата на торбички, които замърсяват околната среда. Но преди това, ако забелязвате на тази маса става нещо интересно…какво ще кажете за тази магия?\nДавам думата на представителя на Еко Бегс България да разкаже за политиката на фирмата.\nОткога произвеждате вашите еко торбички?\nКои фирми използват най-често Вашите продукти?\nЦената смущава ли потребителите?\nКъде можем да закупим тези еко чанти?\nНие проведохме кампания за изображение на еко чанти и за Вас организирали изложба. Подаряваме безвъзмездно нашите идеи на фирмата в подкрепа на тяхната идея. Най-добрите ще бъдат отличени от фирмата./ще има наградите за 1,2,3 място/\nИ така преди ревюто на чанти, което сме подготвили, ще дадем думата на нашата гостенка от Фирма Фрийн, която ще разкаже за своите еко сапуни и как се приготвят.\nАплодисменти и следва демонстрация как се прави еко сапун.\nОткога произвеждате вашите продукти?\nВярно ли е, че и опаковките на сапуните са биоразградими?\nКъде ги продавате?\nС какво се различават те от другите сапуни?\nА сега следва ревю на еко чантите на фирма Еко бегс. Да аплодираме хореографа и нейните момичета.\nРевю с чанти.\nАко сте харесали тези прекрасни еко торбички, може да си ги закупите от базара след приключване на срещата. Сапуни също може да закупите от импровизирания базар.\nРадваме се, че участвахте в този еко ден и се надяваме, че от днес всеки с по-голяма отговорност ще подходите към проблема за найлоновите торбички и това ще допринесе за честотата на планетата земя.


Туркини спечелиха Световното клубно по волейбол - Волейбол - Евротурнири - Gong.bg\nТуркини спечелиха Световното клубно по волейбол Иван Опренов 14 май 2017, 19:20\nЧжу Тин от Вакъфбанк източник: Gulliver/Getty Images Турският Вакъфбанк спечели световното клубно първенство по волейбол за жени. В двубоя за титлата в японския град Кобе грандът от Истанбул победи лесно бразилския Рексона-СЕСК с 3:0 (25:19, 25:21, 25:21).\nЧжу Тин беше най-резултатна за победителките с 19 точки, а нейната съотборничка Тимбърли Хил добави още 13 точки. Моник Павао се отличи с 10 точки за Рексона, но това нямаше как да помогне за нещо различно от загуба.\nВолейболистките на турския отбор контролираха играта през цялото време и в нито един момент водачеството и титлата им не бяха поставени под въпросителна. Затова заслужено се поздравиха с победата. Европейският клубен шампион за 2017 година Вакъфбанк спечели световното клубно първенство за общо втори път в своята история. Свързани материали\nОще коментари волейбол Вакъфбанк Евротурнири


Ръководство на потребителя Marquant MPR-87 (10 страници)\nMarquant MPR-87 ръководство на потребителя\nИмате ли въпрос относно Marquant MPR-87?\nЗадайте въпроса, който имате за Marquant MPR-87 тук направо на други собственици на продукта. Дайте ясно и изчерпателно описание на проблема и Вашия въпрос. Колкото по–добре опишете проблема си и зададете въпроса си, толкова по–лесно другите собственици на Marquant MPR-87 ще могат да Ви дадат добър отговор.\nОтносно Marquant MPR-87\nТук вижте безплотното ръководство за Marquant MPR-87. Прочетохте ли ръководството, но отговаря ли то на Вашия въпрос? Тогава задайте въпроса си на тази страница на други собственици на Marquant MPR-87. Задайте въпроса си тук\nПо-долу ще намерите най-често задаваните въпроси за Marquant MPR-87.\nНалично ли е ръководството на Marquant MPR-87 на български?\nЗа съжаление не разполагаме с ръководството за Marquant MPR-87 на български. Това ръководство е налично на Английски.


26 February 2014 - 13:32:45\nОбгорелият от слънцето, но иначе бял и брадат испански авантюрист Ернан Кортес акостира в Мексико на 21 април 1519-та. Време е за празнична литургия - денят е Велики петък. Чуйте очерка тук:\nОт гледна точка на Монтесума, императора на ацтеките обаче, чиито съгледвачи го посрещат на брега, денят е Девети вятър в годината Це Акатл, Една тръстика – точният момент да се изпълни старо пророчество. Предречено е, че в този ден ще се върне прогоненият някога в изгнание бял и брадат бог Кетцалкоатл. Преди да започне една от най-фантастичните и драматични истински истории в човешката история, всичко притихва за миг – колкото Съдбата да си поеме дъх.\nДа ви кажа отсега – две години по-късно, след перипетии и драми, предателства и героизми, след падения и величия, след морета от проляна кръв и океани от пролени сълзи, Ернан Кортес завладява Мексико. Прави го със смешния си малък отряд, плюс фамозните 10 оръдия и 16 коня. Прави го, въпреки че Монтесума може за броени дни да мобилизира армия от сто хиляди страховити бойци, които буквално да изтръгнат с ръце живите сърца от гърдите на испанците.\n“От всички странни факти в тази драма – пише Морис Колис в книгата си „Кортес и Монтесума” - най-странният е, че само от Монтесума зависи да унищожи Кортес и неговите 500 войника, но той няма сили да издаде това нареждане. Мексиканската наука и теология го карат да вярва, че Кортес е божествено превъплъщение. Гадателствата, поличбите, астрологическите изчисления, знаменията, предчувствията, календарът, историята – всичко предсказва ужасното събитие.” Да, всичко това е истина, но нямате ли чувството, че досега в тази история липсва нещо важно. Е, правилно се сетихте – няма как всичко да мине без една жена.\nЕпични песни, Еpicon\nЖената в тази драма има много имена. Тя е мексиканка от благородническа фамилия, родена като Малинче, което значи Стръкче покаяние. Хороскопът и е твърде лош – казва, че тя ще донесе на народа си невиждани нещастия, страдания и кръв. За да се избегне предсказаното, дават я за отглеждане на богато семейство в крайбрежния град Табаско. След сложни перипетии, Малинче, заедно с още 19 местни девици - а може би не точно девици, кой знае - са подарени на испанците от крайбрежно индианско племе, което е подчинено на ацтеките, но бързо се превръща в съюзник на Кортес.\nТой нарежда жените да бъдат покръстени и разпределени между офицерите. На него самия се пада Малинче, вече с новото име Марина. Освен красива, тя е и умна – научава бързо испански, става преводач и незаменим съветник на Кортес, както, разбира се, и негова любовница. От нея той има най-малко един син, а може би двама сина и дъщеря. Като цяло има 13 документирани деца от поне седем различни жени, така че очевидно е съвсем точен хроникьорът на експедицията, Бернал Диас, който описва Кортес така: “С другарите си се носеше любезно, знаеше латински и пописваше стихове.\nВсяка сутрин четеше молитви от един часослов и с благоговение присъстваше на литургиите. Влечаха го много картите и зарът и беше луд по жените”. Но, както и да е, навярно именно доня Марина е разказала на Кортес историята за бога Кетцалкоатл, когото ацтеките чакат да се върне от изгнание. И нищо чудно, ако тя му е дала печелившата стратегия, с която мирно и безкръвно да завоюва Мексико – на думи да отрича, че е бог, а да се държи, сякаш е бог – безстрашен, неуязвим, непобедим, себичен, капризен. И огромен късметлия, непрекъснато подкрепян от Съдбата - което няма как да е негова лична заслуга, нали, ако е просто обикновен човек.\nОт гледна точка на Малинче това е съвършеното отмъщение за миналото и съвършеното развитие за бъдещето. Е, работата не минава безкръвно, напротив, предсказаните в нейния хороскоп нещастия, страдания и кръв се реализират напълно. Но доня Марина все пак получава своето – след падането на Мексико тя цял живот остава нещо като първа дама, независимо, че Кортес официално се жени за други жени. Хората, в помощ на които тя се посвещава, я обичат и я наричат Матлалсиуатл, Тъмнокосата зелена жена от планината, а след смъртта и, дори досега, в Мексико я оприличават и почитат като светата Дева Мария.\nЕпична музика, Роден за победа\nИспанският авантюрист Ернан Кортес обаче не тръгва на този поход със сметки да е безкръвен. Той върви, за да победи на всяка цена и така да получи своята слава, пари и власт, затова скоро поема към сърцето на империята. Монтесума предпазливо го кани в столицата на гости, но не е съвсем сигурен, че действително иска да го види там. Затова не само не му дава водачи, но и по време на трудния поход праща военни отряди, които да пробват доколко богът се справя. Все пак, когато испанците стигат в Теночтитлан, той ги приема като гости - настанява ги в един свой дворец, дава им злато, макар не толкова, колкото им се иска.\nКортес и Монтесума водят дълги разговори и наистина се сприятеляват, дори испанецът живее с една или две от неговите дъщери, мексикански принцеси, от които също има няколко деца, тоест, Монтесума му е нещо като тъст. Идилията бързо свършва, но ударът е от неочаквана посока. Губернаторът на Куба, Диего Веласкес праща бойна флотилия, която да арестува Кортес и да вземе Мексико. Нищо такова обаче – Кортес подкопава бойния дух на войниците, като им показва злато и ги убеждава, че има за всички. Част от тях се присъединяват към него, а, след кратка битка, се присъединяват и оцелелите други. При връщането си в столицата обаче Кортес установява, че и тук идилията е свършила. Разбираемо – едно е да се кланяш на далечен, невидим и абстрактен бог, друго е да го хрантутиш и изпълняваш капризите му на живо.\nТова е писнало на мексиканските благородници и те правят заговор. Кортес задържа Монтесума като заложник и в най-напечения момент от бунта го праща на стената на двореца, за да укроти сънародниците си. Те обаче му се извиняват чинно и после убиват императора си с камък в челото. Настъпва примирие, защото и двете страни искат да оплачат загубата. След което кашата става пълна и наистина твърде кървава. Кортес едва-едва успява да се оттегли от града, атакувани с бързи лодки, голяма част от хората му загиват на насипите сред езерото, защото са трудно подвижни – помъкнали са всичкото злато, което могат да носят, дори за сметка на оръжията си.\nМалцината оцелели испанци се оттеглят на крайбрежието, възстановяват силите и попълват запасите си от хора, оръжия и муниции, събират също армия от индиански съюзници и отново се връщат в Теночтитлан. Щурмът им е безпощаден, избити са буквално десетки хиляди войни и мирни жители, а последният мексикански владател, Куауктемокцин, Стрелкащият се орел, е заловен.\nЕто какво пише по този повод самият Ернан Кортес в свое писмо до императора Карл V: “ „Щом този благородник падна в плен, войната незабавно спря, която нашият господар господ-бог благоволи да доведе до нейния край през този ден, 13 август 1521 година.” Така за две години умира един свят и върху останките му започва да се ражда друг. В същия момент обаче Съдбата изведнъж обръща гръб на Ернан Кортес и никога повече не го поглежда в лице.\nЕпична музика, Две стъпки от ада, Сърцето на пламъка\nНа 36 години Ернан Кортес достига до върха на своя живот. Следващите 26 обаче, до смъртта си на 62, той, общо взето, прекарва като нещастен човек. Кортес продължава да подготвя и изпраща, а и сам да участва в различни експедиции – за откриване и изучаване на западното мексиканско крайбрежие, походите на юг, при което са завладени сегашната Гватемала и други земи в Централна Америка, походите на север, които откриват, проучват и заселват сегашната Калифорния. Той е богат човек и в различни периоди управлява - официално или неофициално – любимото си Мексико.\nОбаче истинското признание и истинската слава, които смята, че заслужава, Ернан Кортес никога не постига. Карл V не го назначава за вицекрал на Мексико, пренебрегва писмата му, срещу него се водят различни съдебни процеси, а когато се връща в Испания, за да оправи делата си, не само не получава почести, но императорът го гледа като подозрителен досадник, а придворните му се подиграват. Смята се, че всичко това е заради дворцови интриги, но конкретната причина всъщност не е важна.\nВажното е, че самият Кортес, разкъсван от страсти, дълго се пържи в ада на земята. А май и досега продължава да се пържи в ада отвъд, ако се съди по митарствата му след смъртта. Той умира в Севиля през 1547 година и е погребан в гробницата на херцозите Сидония в манастира „Сан Изидоро”. После костите му са пренесени в Тескоко, Мексико, а през ХVІІ век - във францискански манастир в центъра на Мексико сити. През 1716-та са преместени отново и остават сто години в бившия дворец на Монтесума. През ХІХ век обаче идеята за мексиканската независимост се разпространява като пожар, иска се унищожаване на тленните останки на завоевателя, но това все пак не става.\nПосле костите се местят още един-два пъти, а в средата на ХХ век отново са изровени, за да се изследват. Автентичността им е доказана, но националистическа група заплашва да ги унищожи, затова президентът Портильо нарежда да бъдат препогребани на място, което и досега се пази в най-строга тайна. Не знам защо, но имам чувството, че дори самият Ернан Кортес, завоевателят на светове, не знае вече къде душата му почива.


Немска група свири на 1000 гласа в Русе | Kafene.bg\nПрелюбопитната немска група „Маракеш Оркестра” (Marracash Orchestra – името е игра на думи, “cash” от англ. – пари в брой) от Дрезден, Германия, ще направи концерт на 10 октомври в дом „Канети” на ул.”Славянска”, Русе. Събитието започва в 21 ч. Няколко часа по-рано музикантите ще участват в ателие (уъркшоп) с русенски колеги – гостите ще споделят своето виждане за използването на „не-езици” в музиката. Ателието ще включва практическа и теоретична част и джем-сешън.\nГостуването на „Маракеш Оркестра” е част от турнето им в България – в продължение на повече от седмица, освен в Русе, те ще свирят във Велико Търново, Каварна, Варна, Севлиево, Ловеч и Враца.\nМузиката на групата е „дива и луда” смес от различни стилове – от реге, през балкански ритми, до психеделик, пънк и хип-хоп. Представленията на групата на живо са страхотни, вокалистът, добре познат като “магически артист”, сякаш говори с повече от 1000 гласа, пише за тях в световната преса.\n"С нетърпение очакваме да се срещнем с творчески настроени колеги в България, да обменим с тях опит и много да се забавляваме", споделят преди идването си момчетата от „Маракеш Оркестра”.\nОрганизатори са Международно дружество „Елиас Канети”, „Динго Мюзик”-Пловдив, „Култур Актив”-Дрезден, Германия; с подкрепата на Посолството на Германия в България и на фондация „Роберт Бош”.


СЗО: Пандемията от свински грип продължава - Свят - Дневник\n14:51, 03 юни 10 , 1487\nМакар пикът на свинския грип да е отминал по повечето части на света, пандемията на грипа H1N1 продължава, заяви официално Световната здравна организация, цитирана от "Ройтерс".\nКомитетът за извънредни ситуации при СЗО, който е съставен от 15 външни експерти, препоръчва държавите да поддържат нивото на опасност, което е най-високото - шесто, от юни 2009 г. насам.\nЩе се съберем в средата на юли, за да обсъдим дали да намалим нивото на опасност, заяви директорът на СЗО Маргарет Чан.\nDas Territorium 15:08, 03 юни 10 / Разстроено\nСнимката е изключително добро попадение - казва всичко! Просто ROCHE имат залежал Tamiflu, който трябва спешно...\nРейтинг: 466 14:58, 03 юни 10 Весело\nА аз продължавам да го плъзгам нехайно, но пандемично упорито на майката на тия от СЗО.\nРейтинг: 1460 15:08, 03 юни 10 Разстроено\nСнимката е изключително добро попадение - казва всичко! Просто ROCHE имат залежал Tamiflu, който трябва спешно да пласират.\nРейтинг: 1154 15:10, 03 юни 10 Любопитно\nРейтинг: 638 15:15, 03 юни 10 Весело\nЯсно - приходите на фармацефтичните компании са поспаднали и се нуждаят от подкрепа.\nА както се оказа най-сериозната опастност от свинксия грип за хората е неистовата истерия, водеща до опразване на портфейлите им в полза на фармацефтичните гиганти.\nРейтинг: 638 15:18, 03 юни 10 Неутрално\nЧудя се кои са ПО-АЛЧНИ и ПО-НАГЛИ изроди: оръжейните, петролните или фармацевтичните компании?\nРейтинг: 925 15:45, 03 юни 10 Неутрално\nКакто се казва и трите\n15:47, 03 юни 10\nТози коментар беше изтрит в 15:49 на 03/06/2010 от неговия автор.\nРейтинг: 341 15:49, 03 юни 10 Неутрално\nабсолютно точно... само забравил т.нар. ютилити - ток, вода, телефони...\nА иначе по-добре да отворят по един номер и да им даряваме пари със СМСи, няма нужда да пускат пак вируса.\nРейтинг: 341 15:52, 03 юни 10 Неутрално\nBeyond що така изтри класацията?\nАз мисля че беше добра:\n3. петролни продукти\n4. цигари, алкохол\nнейде измежду тях трябва да се сложат и ютилити компаниите (ток,вода,телефон,газ)\nРейтинг: 925 15:52, 03 юни 10 Неутрално\nКаква е тази автоцензура тук бе !\nТолкова самокритични люде, Дневник, поне си върнете надписа, че модератора е изтрил, предупредил и предал на когото трябва потребителя !\nРейтинг: 1154 15:54, 03 юни 10 Неутрално\nАз ги подреждам по нанесени вреди на хората:\nКато хранителната и цигарената индустрии осигуряват клиенти на фармацефтичната.\nРейтинг: 1154 15:59, 03 юни 10 Неутрално\nСпоко! Аз си изтрих коментара.\nРейтинг: 466 16:00, 03 юни 10 Неутрално\nфренската министърка на здравеопазването купи по 2 дози тамифлу за всеки францизуин...\nРейтинг: 466 16:18, 03 юни 10 Любопитно\nДо коментар [#13] от "conservoir":\nИ тази същата не я ли дадоха на съд след това?\nРейтинг: 466 16:22, 03 юни 10 Неутрално\nАха, останаха доста непродадени опаковки и се чудим как да ги отикаме на хората, преди да им е изтекъл срока на годност.\nРейтинг: 466 18:17, 03 юни 10 Гневно\nЗа наглостта граници не съществуват,нашите предци разпъваха невинни жертви на кръст,рязаха глави,измъчваха и убиваха защото бяха интелектуално изостанли примитивни варвари без чуство за вина,дне.ните цивилизовани бизнесмени,политици,международни компании,банки и прочие са способни да разпънат на кръст по цивилизован начин защото алчността им не вижда граници,тълпата остава една и съща.


Магазин Следтренировъчни Матрици BSN CellMass 2.0 485 гр.\nКатегория: Креатини Матрици\nКод на продукта: BSN023\nЕдинствен по рода си, усъвършенстван и по-концентриран следтренировъчен възстановителен агент. След интензивна тренировка мускулите са в състояние на засилен стрес и се нуждаят от подходящата подкрепа, за да се възстановят качествено и създадат условия за увеличаването на силата и производителността им.\nЗа да постигне това, новата, изцяло преработена формула на CELLMASS® 2.0 осигурява необходимите дози от 3-те най-биоактивни форми креатин, както и глутамин, таурин и хидролизиран суроватъчен протеин за презареждане на изтощените мускули и даването на летящ старт на възстановителния процес веднага след тренировката.\nИзползването на CELLMASS® 2.0 ще ви осигури ненадминато по ефективност възстановяване, ще пребори мускулната умора и треска, ще спре катаболното разграждане на мускулите и ще увеличи мускулната сила, издръжливост и обща производителност. Качествено възстановени, ще сте в състояние да надминете тренировъчните си постижения в още по-интензивна тренировка още на следващия ден!\nCELLMASS® 2.0 е специално разработен, за да повиши:\nСкоростта на мускулно възстановяване\nИздръжливостта на мускулите\nПроизводителността на мускулите\nНачин на прием: Като хранителна добавка, вземайте 1 мерителна лъжица (1 доза), разтворена в 118-177 мл. студена вода или друга подобна напитка по ваш вкус два пъти дневно.\nЗабележка: Да не се използва от хора с хронични заболявания или такива приемащи медикаменти, както и от лица под 18 години, бременни или кърмачки. Пазете далеч от деца и домашни любимци! Съхранявайте на сухо място далеч от пряка слънчева светлина.\nСъдържание на опаковката: 485 гр. (50 дози)\nBioTech USA Crea-Pump 1000 гр


Minaret news,BG: Аллах да се смили над всички хора в България и по света и да ни дари със щастие и благодат !\nАллах да се смили над всички хора в България и по света и да ни дари със щастие и благодат !\nМилостта на Аллах е безкрайна и от нея може да се възползва всеки, който поиска. Намираме се в навечерието на празник, който е както религиозен, така и социален. Празнуването на Курбан Байрам е израз на искреност, самоотверженост и състрадание.\nНа този празник, мюсюлманите изразяват искреността си към Аллах, както и доброто си отношение към близки, съседи и познати и най-вече към социално слабите и нуждаещите се. Принесените в жертва животни са израз на отдадеността на Аллах, както и добър повод за спечелване на Неговата милост. В този ден всеки, който има възможност принася в жертва животно, за да изпълни задължението си към Аллах, а с месото на жертвеното животно храни семейството си и раздава на социално слабите.\nЧовешкият живот има смисъл само тогава, когато е съпроводен с благородни постъпки. Добър повод за това е Курбан Байрам. Нека да направим всичко възможно да зарадваме близките си и да стоплим сърцата на нуждаещите се. В този труден период трябва да намерим сили да преодолеем несгодите, да се усъвършенстваме и да се извисим духовно. Силната вяра в Аллах е пътя на спасението. Нека на този празник да се презаредим със силна вяра, която да ни дава сили да вървим напред. Нека се държим като истински вярващи и достойни мюсюлмани.\nАллах да се смили над всички хора в България и по света и да ни дари със щастие и благодат.\nДа ви е честит Курбан Байрам.\nKurban Bajraminiz mubarek olsun.\nVesselamu aleykum ve rahmetullahi ve berakatuh.


Какво спести Венета Райкова в своето откровено интервю\nНачало Известните, Психично здраве Какво спести Венета Райкова в своето откровено интервю\nВенета Райкова се завърна в ефир с гръм и трясък, призна за паник атаките си и за кошмарната си година\nВенета Райкова е винаги във форма, усмихната, силна и успешна. Но околните пропускат факта, че тя също е обикновен човек със своите радостни и тъжни моменти. След известно оттегляне и лутане, докато уцели верния път, тя се завърна в ефир с гръм и трясък.\nНаправи откровено самопризнание за влошеното си здравословно състояние, за паник атаките си и всички неприятности, които е изживяла през изминалата година. Година, в която тв звездата беше заета да пише хитови книги. Изглежда те се оказаха нейното изцеление, и тя успя да вложи енергията в нещо градивно.\nКошмарите й започват в началото на 2016-та, когато разбира че е загубила огромната сума от 48 хиляди лева. Заплати за няколко месеца, които никога няма да получи.\nНяколко месеца по-късно се оказва, че дължи и 30 хиляди лева, което допълнително я закопава. Става дума за дело, заведено от водещия на бТВ Юксел Кадриев. Той предявява солиден иск срещу Райкова за нещо, казано от бившата му съпруга като гост в „Горещо“. Още преди да се стигне до становище на трета инстанция, частен съдебен изпълнител влиза в дома й и описва имуществото за конфискация. Събитията се разиграват часове преди Коледа.\nСемейството й не я упреква, че е напуснала работата си в търсене на своята по-висша цел, удовлетворението и щастието. Венета счита, че е преодоляла кризата и ще излезе бързо от нея. Но от преживяния стрес организмът й дава ясен сигнал, че все още не е готова.\n„Не можех да стана от леглото, нито на Разпети петък, когато имаме традиция да ходим на църква, никога не пропускаме, нито няколко дни по-късно, когато имах рожден ден“, сподели през сълзи Венета Райкова. Тя получавала необясними кризи, нямала сили да се движи, да върши ежедневните си дейности, причернявало й, задушавала се и понякога смятала, че ще я покоси инфаркт.\nЛекарите й изписват хапчета, от които тя обаче се почувствала още по-зле, отказала да ги приема и решила да се справя със собствени сили.\nТежките времена са зад гърба й, а Венета Райкова разказва всичко сега, за да вдъхне надежда на всички, които преминават през същите изпитания. „Аз намерих себе си, искам да ви кажа, че Господ се грижи за всички, вярвайте!“, категорична е тя.\nКакво не сподели Венета Райкова\nКнигите й „Инсомния“ и „Вендета“ са своеобразен наръчник за тези, които са попаднали в нейната черна дупка. „Всичко, което ми помогна, е описано в тях, това са чудотворните места в България и духовните правила на Вселената“, разкри Венета Райкова след предаването си „Папараци“.\nИ тогава излезе наяве и най-горчивата й истина. Докато е пишела книгата си „Инсомния“, тя е била на дъното, плакала е с цялата си душа. Но може би именно заради това е създала супер въздействаща и изстрадана книга, която веднага докосва читателите.\nКатегория: Известните, Психично здраве Етикети: Вендета, Венета Райкова, Инсомния, Папараци


Информационно-образователната кампания „Аз събуждам България“ ще бъде открита от заместник-министърът на труда и социалната политика д-р Султанка Петрова, предаде Телевизия Европа. Събитието обединява успешни предприемачи, музиканти и лектори от страната и чужбина с цел да събуди българския дух чрез силата на различни знания и умения.\nНа голямата поляна в Южния парк в София ще се даде старт на поредица от доброволчески акции, кампании за почистване на обществени площи в столицата и други градове, масови спортни активности и дейности за деца в неравностойно положение. “Първото, което ще им предложим, е да подобрим един рекорд на Гинес, официално. Това ще бъде една инициатива, която точно с откриването подехме заедно с наши партньори, за най-много хора, правещи лицеви опори на едно и също място”, каза основателят на инициативата “Аз събуждам България” Пламен Петров в ефира на БНТ.\nИнициативата цели да покаже, че всеки сам има силата да бъде такъв, какъвто иска, за да постигне успех и удовлетворение, както и да направи бъдещето по-добро за себе си и близките си. Входът на събитието е свободен.\n09.09.2017 12:21 09.09.2017 12:21\nБългария, Общество "Аз събуждам България"инициативаПламен Петроврекор на ГинесСофияСултанка ПетроваЮжен парк


Легло и матрак за ХОТЕЛ с 55 см. височина - КОМПЛЕКТ\nПромоцията на хотелския комплект е валидна до 17.05.2021 г.!\nПоръчай Хотелски комплект 55 см с ►►5% отстъпка◄◄ сега!\nХотелски комплект - 55 см на матраци MATTRO впечатлява с височината си, с оптимално качество на материалите и внимателната грижа за здравето и удобството на спящия. Основата на хотелския комплект е изработена от качествен дървен материал и се характеризира със здравина и стабилност. Редица тестове установяват надеждност и висока степен на издръжливост, що се отнася до оказване на големи и чести натоварвания. Базата създава условия за улеснена вентилация, което гарантира липса на акари и вредители. Тапицирана е с текстилна дамаска, която лесно да съчетаете с цялостния интериор на стаята, чрез избор на цвят, като по този начин продуктът не се оскъпява! В комплекта е включен матрак Престижо, чиито свойства ще подпомогнат цялостната релаксация на организма ви. Ядрото на модела е съставено от пружинна система Бонел, която е доказана през годините като една от най-предпочитаните. Пружинната сърцевина е обкантена с устойчиви метални щанги, които не само помагат за по-голямата издръжливост, но и за удължаване на живота на модела. Матракът е със средна степен на твърдост - подходяща за всеки вкус. Същевременно моделът помага на тялото ви да заеме най-естествената за него позиция, без да се напряга. По този начин се събуждате отпочинали, без болка. Матрак Престижо е с капитонирана дамаска, изработена от приятни на допир материали. Чрез взаимодействие между свойствата на двата продукта се получава перфектната среда за сън!\nИзработена от дървен материал с много високо качество\nТапицирана с нежна текстилна дамаска, чийто цвят е по избор, без да променя цената\nПодсилва отличните характеристики на матрака\nПомага за още по-добра вентилация, пречи на задържането на прах и влага\nПреимущества на матрак Престижо:\nДвулицев, средно твърд модел\nСърцевина от Бонел пружини, обкантени със здрави метални щанги\nКапитонирана дамаска, осигуряваща нежно докосване\nПодходящ за широк кръг от потребители


От това лято храните и напитките на гръцките плажове са с по-ниски цени – Destination Bulgaria\n← Фолклорен фестивал ще зарадва гостите на Боровец\nОстров Света Анастасия край Бургас се радва на силен интерес →\nОт това лято храните и напитките на гръцките плажове са с по-ниски цени\nУправляващите в Гърция въведоха фиксирани цени за храните и напитките предлагани на плажовете. Новата наредба е допълнение към предишна от 2013 г., с която бе поставен таван на цените на храни и напитки в заведенията на летища, кораби, стадиони, археологически обекти, кина, театри и други заведения за правостоящи клиенти, съобщава Дарик.\nНовите цени на сандвичите, водата и кафето по гръцките плажове са с 30% по-евтини от досегашните. Единичното кафе е 1,35 евро, фрапето – 1,20 евро, а бутилираната вода от половин литър – 0,35 евро. Тостът с шунка и кашкавал това лято ще струва 1,35 евро.\nТърговците масово променят ценоразписите си, защото неспазването на наредбата ще бъде наказвано със строги глоби – 500 евро за продажба на стоки с по-високи цени, а 1 000 евро е санкцията за неиздаване на касова бележка. При повторно нарушение глобите се удвояват.\nНовата наредба предвижда и поставянето на масички пред фурните, на които клиентите да консумират хлебни продукти и сандвичи и премахването на задължението в менютата да се упоменава теглото или количеството на порциите в ресторантите. Собствениците на търговски обекти се задължават да водят книга за проследяване на произхода на зеленчуците, с цел защитата на потребителите.\nПубликувано на Новини на Български и тагнатогърция, ниски цени, плажове, потребители, санкции, туристи, храни и напитки. Запазване в отметки на връзката.


Футболен талант от региона стана лице на камп на Аllianz Arena - Велико Търново - DarikNews.bg\nФутболен талант от региона стана лице на камп на Аllianz Arena\n9 юли 2012 09:06\nФутболен талант от региона стана лице на камп на Аllianz Arena / Алианц България\nНадеждата на горнооряховския "Локомотив" Никола Чалъков стана рекламно лице на футболен камп. За поредна година Алианц България ще изпрати трима наши таланти за участие в Международния си младежки футболен лагер в Мюнхен.\nКато основен спонсор на стадион Аllianz Arena в Мюнхени и официален партньор на баварския гранд "Байерн" финансовата институция дава възможност определени чрез жребий младежи да се докоснат до очарованието на професионалния футбол. В лагера ще участват 50 таланти от 16 страни по света: Бразилия, Бруней, България, Чехия, Китай, Германия, Хонг-Конг, Унгария, Индия, Ирландия, Корея, Холандия, Полша, Португалия, Испания и Тайланд.\nМиналата година в кампа бяха включени горнооряховските футболисти Никола Какъмъков, който бе избран при гласуване във Фейсбук и неговият приятел Никола Чалъков.\nИменно последният е рекламно лице на настоящата кампания. Чалъков, който е деветокласник в Професионалната гимназия по електротехника, грее на рекламния постер в бял екип. В момента той продължава да защитава цветовете на "Локото" при треньора Васил Василев и е включен в сборния тим на Северозапада от бронзовият медалист от САЩ- 94 Бончо Генчев. Неговият приятел Никола Какъмъков пък премина във "Видима- Раковски". Двамата запомниха миналогодишното си участие в лагера с автографите, които взеха от звездите на "Байерн"- Бастиян Швайнщайгер, Филип Лам и Ивица Олич и възможността да тренират под ръководството на спецове от "Байерн".\nталанти Байерн Камп Алианц България Никола Чалъков


Дневен хороскоп за зодия Близнаци - 17 септември 2014 година - AstroData.bg\nБорба за надделяване\nСряда е доста благоприятна за реализиране на лични цели. По-ярко напрежение ще възникне в делово отношение, където борбата за материално надмощие ще е доста изострена. Ако сте достатъчно настойчиви при преследване на целите си, ще ги реализирате. Освобождавате се от проблеми. Ще ви бъде по-лесно, ако сте смирени и се освободите от лошите мисли, като си наложите самоограничения. Контролирайте желанията и по-често се вслушвайте в интуицията си. Ако ви измъчват притеснения и тайни, потърсете подходящия човек, с когото можете да ги споделите, но не изразявайте емоциите си пред всеки.


Читанка, Седмица 223 Читанка, Седмица 223\n22.08.2015 Редакторите Рапорт\nВсичко, което трябва да знаем за китайския артист Ai Weiwei и свободния агент Nick Wooster.\nСписъците тази седмици: 12-те най-добри гаври с политици на Jon Stewart, 10 от най-добрите песни на Beck, 5 от най-противоречивите видеоклипове на всички времена, 8 от песните, вдъхновили новия албум на Julio Bashmore и 5 нови режисьори в духа на Wes Anderson.\nВ новия журнал на Mr Porter: холивудският каскадьор Riley Harper.\nСъботните интервюта: дизайнерът Rick Owens, фотографът Jonathan Leder, легендата Morrissey, певицата Kelis и Karen Patch, дизайнер на костюмите в Кланът Тененбаум.\nРесторантът на Le Montana © Franck Mura\nThe Guardian споделя съдбата на легендарните бивши клубове в Лондон. Междувременно, парижката Le Montana добавя хубав ресторант и хотелски стаи към обновения си клуб и бар.\nDazed нахлува в ексцентричния свят на Young Thug и в архивите на английската хомосексуална клубна сцена.\nЕдни от най-красивите автомобили в историята са създадени по дизайн на пет италиански дизайнерски къши. Какво още: забележителните автомобили за продан от Pinnacle Portfolio на RM Sotheby’s.\nA Continuous Lean пише за харизмата и облеклото на страхотния актьор Buster Keaton.\nВреме е да разберем дали гребането е снобски спорт за богати или не.\nAnother прави обзор на най-величествените къщи с модернистична архитектура, които се появяват в американското кино.\nWWD публикува огромна галерия с мъжките аксесоари за есента и зимата от значителен брой модни къщи.\nHodinkee пише жестоко за новия часовник Omega Speedmaster Mark II, посветен на олимпийските игри в Рио догодина.\nLou Stoppard интервюира фотографа Perry Ogden за легендарното студентско списание Lipstick, което излиза само веднъж през далечната 1979. Какво още: отиваме на лов за нови списания в Торонто и Кувейт.\nHaruki Murakami ни вкарва в собствения си офис по собствено желание.\nJames Bond отново вършее в книгите на други хора освен Ian Fleming.\nЕтикети: a continuous lean, ai weiwei, another, beck, buster keaton, dazed digital, flavorwire, gear patrol, guardian, haruki murakami, hodinkee, hypebeast, ian fleming, james bond, jon stewart, jonathan leder, julio bashmore, karen patch, kelis, larry king live, le montana, lipstick, lou stoppard, magculture, morrissey, MR PORTER, nick wooster, omega speedmaster mark ii, perry ogden, pinnacle portfolio, rick owens, riley harper, rm sotheby's, showstudio, style.com, surface, the hundreds, wes anderson, young thug, видеоклип, кланът тененбаум, книга, Лондон, париж, читанка\nФилмови саундтраци: Boyscout vs Операция Кино\nЧитанка, Седмица 46\nЧитанка, Седмица 100